Падцяплялі амерыканцаў метал-хардкорныя менчукі Eos Chasma. Задача перад імі стаяла няпростая – разварушыць апатычных трыццаць чалавек на танцпляцы, што прыйшлі на іншы гурт. Аднак Eos Chasma рабілі ўсё, што маглі – палымяна заклікалі не стаяць на месцы ды самі падавалі прыклад. Насамрэч, музыка была на высокім узроўні – моц, экспрэсія, сакавітыя брэйкдаўны. Не хапае, мабыць, пэўнай адметнасьці, якая б вызначала гурт сярод шэрагу калег, аднак да якасьці ніякіх прэтэнзій няма. Акрамя ўласнай праграмы гурт выканаў кавер на песьню Scapegoat ад псіхадэлічна-лямпавых Kylesa. Для кагосьці выступ гурта стаў сапраўды забойным, бо раптоўна чалавек на танцпляцы згубіў прытомнасьць, не падразьлічыўшы свае сілы, але хутка ачуняў і, спадзяюся, разам з усімі змог атрымаць асалоду ад таго, што адбывалася далей.